Tuiono TeanauTEANAU TUIONO (Green): E te Pīka hari huritau. Hari huritau hari rā whānau ki tērā komiti o tātou ki tō tātou nei kotahi rau rima tekau o ngā tau mō te komiti whakarite ngā kaupapa ki tēnei o ngā Whare Pāremata. E mihi ana anō hoki au ki ngā kaimahi ki ngā ringawera nā tēnei kaupapa i pīkau i roto i ō tātou nei mahi. Mīharo hoki tō rātou rangahau ki tēnei kaupapa mō tātou katoa. I a rātou i whāki mai i ō rātou nei rangahau ki a mātou he nui ngā kōrero i puta; ngā piki ngā heke ngā kōrari tūāhuatanga katoa o ēnei komiti.I te rima o te Oketopa o te tau kotahi mano waru rau whitu tekau mā tahi ka mōtini te mema Pāremata o te Ōtautahi ki te Rāwhiti a Edward Jerningham Wakefield ki te Pāremata ki te whakatūria he Komiti Take Māori. I tumeke katoa au ki te whakarongo ki tērā ingoa. Kātahi i ruku ki roto i te rangahaua me te mea atu ko tōna pāpā ko Edward Gibbon Wakefield. He ingoa rongonui rongo kino nei puta noa i Te Ao Māori i te mea ko tērā whara he purari pōkōtiwha he pōkōtiwha i tāhae i ngā whenua Māori nā runga i ngā āhuatanga o te Kamupene Nui Tīreni. Nā runga i tērā o ngā āhua i tumeke katoa aku nei piropiro ki tērā o ngā mōhio. Kāore i te mōhio mēnā i pērā a Edward Jerningham Wakefield kāore i mōhio pēhea te tata o te takanga o te āporo mai i te rākau. Heoi anō ki runga i ngā hītori me mōhio mai tātou ko tērā te horopaki i whakaturea e rātou te Native Affairs Committee.He mea ārahi te Kamupene o Niu Tīreni e Edward Gibbon Wakefield te pāpā. Ka whakapono a Wakefield ko ngā whenua Māori me hoko atu ki ngā Pākehā kia rahi ai te moni mō tōna kamupene. Ko te rautaki a te kamupene mā ngā Pākehā whai rawa e hoko whenua hei tuku mahi ki te hunga kaimahi ā whiwhi mahi ai hoki hei hoko whenua ā tōna wā. Ko te mea kē ko ēnei ingoa ko Wakefield ko Tory tērā te ingoa o te kaipuke i haere mai rātou ki tēnei whenua i noho kēhua nei ki runga i ngā waitohu tēnā i ngā tiriti puta noa a Whanganui-a-Tara puta noa i tō tātou nei motu. He mea kirimoko ana ki a tātou i tēnei wā i te mea he kēhua anō i te wā i raupatuhia te Pākehā i ō tātou nei whenua.Ko tētahi o ngā kōrero o Edward Gibbon Wakefield i noho mauhere ia i roto i ngā tau e toru i te wā i Ingarangi a ia i te mea i kāwhaki ia i tētahi kōtiro. Tēkau mā rima ōna tau. Tērā te momo o tērā tērā o ngā whara. Nō reira ki roto i tērā tērā o ngā horopaki i whakatūria te Native Affairs Committee. I rukuhia e ahau ngā pikinga i roto i Te Ara te pae tukutuku o Aotearoa whānui. E pēnei ana ngā kōrero mō Edward te pāpā—me Ingarangi taku mita—Edward Gibbon Wakefield was known for his appetite for power and influence. As a child he was brought up under extreme habits of liberty. This lax environment fostered a love and aptitude for bending the will of others through obstinacy charm and fast talking." Tērā ki roto i te Encyclopaedia o tātou o Aotearoa nei. Ko te tama heoi anō ko ia te tuatahi o ngā Heamana o te Native Affairs Committee. Kāore au i mōhio i ngau tana ngākau i ngā hara nā tōna pāpā. Heoi anō kua mōhio mai ki roto i ngā tau tīmatanga o te Native Affairs Committee nā te hora o ngā pētihana i tae ki te komiti i te wā o te i te mea kei te haere huri haere ana ngā āhuatanga o te pakanga whenua ngā raru katoa i te puta i Te Tiriti o Waitangi erā āhuatanga katoa. Tērā te take i muia te komiti mō ērā o ngā petihana.Nā ngā pakanga me te raupatu ka noho rōrā ētahi iwi. Ka haere te kaiā o te whenua ina hoko ngā whakahaere o te Kōti Whenua ngā tikanga whakahaere whenua hou me ngā ture whenua. Tērā te āhua o taua rā.Heoi anō i tīnihia te ingoa ki te Māori Affairs Committee. Me mihi atu ki tērā tipua ki tērā mātanga tērā tohunga o tātou Tā Apirana Ngata mai i Te Tai Rāwhiti mai i maunga kore rawa taea te neke. Ahakoa te kōrero atu ki a rātou me mihi atu ki tērā āhuatanga o tātou i te mea ko mātou ngā mema Pāremata e whai ana i ōna tapuwae. Ko ia te tauira.I te tau tahi mano iwa rau rua tekau mā ono rā anō ka hopua te heamana Māori tuatahi o te komiti ko Tā Apirana. tērā. Ahakoa i whai wāhi a ia ngā mema Māori i pōtitia ai ki Pāremata nō te tau kotahi mano waru rau whitu tekau mā tahi ki te komiti ko Apirana Ngata te tuatahi. Heoi anō kua rerekē ngā āhuatanga i tēnei wā.I a au e kōrero ana ki ngā mema o mua nō reira me mihi atu ki a Metiria Turei mihi atu ki a Marama Davidson ki roto i te rārangi ko rātou anō he mema pūmau ki te komiti. Mihi atu anō hoki ki tēnei wāhanga o te Pāremata ki a Jan Logie ko ia tō mātou nei tangata Ttiriti mēnā ka kore te Pākehā e tautoko ana ngā āhuatanga o Te Tiriti ka ngaro anō tātou. E mea mai a Marama ki a au ko te mea rerekē o tēnei o ngā komiti ko te mahi ngātahi o te tangata ko te manaakitanga o te tangata me te mea anō merekara ka huaki tātou i te kūaha i te kēti ko tēnei komiti te kēti mō tō tātou nei ao Māori ki te Pāremata nei.Ko tētahi mea e rongonui tēnā komiti ko te kai. I te wā o Marama Davidson i mea mai ia i āhua whakataetae a Chester Borrows me Nuk Korako. Ko tētahi hari mai te kōhua kai ko tētahi hari mai te tītī. Ko tō mātou nei wāhanga ki roto i tēnei Pāremata i te mea ko te nuinga o te wā ka noho rata mātou ki te Zoom hui. Heoi anō me mihi au ki te īkara o ngā īkara Pāora Īkara i te mea i tōna wā mō te whakarite te kai i hari mai ia i te kōura. Engari kāore au i te mōhio mēnā i rukuhia ia ki tōna kotahi.Nō reira e te Māngai o te Whare tērā te rerekē o tēnā o ngā komiti o tātou i te mea me whai tātou i ngā āhuatanga o te tikanga me whai tātou i ngā āhuatanga o te manaakitanga. Ka aro anō Te Ao Māori ka tiro Te Ao Māori. E pērā anō te āhua o tērā o ngā komiti.Me mutu au me tēnei o ngā whakataukī. "Ko te manu e kai ana i te miru nōna te ngahere; ko te manu e kai ana i te mātauranga nōna te ao." Ko te manu e kai ana i te kaimoana tēnā pea ko ia tētahi mema pūmau ki te Komiti Whiri ngā Take Māori. Tēnā koe e te Pīka.[Mr Speaker happy birthday. Happy birthday to this committee of ours to 150 years of its dealing with issues in this House of Parliament. I want to acknowledge the hard work of those who bore the brunt of carrying this work forwards. I was truly amazed by the research undertaken for all of us. While they were sharing their research with us many stories emerged; the ups and downs and the many situations encountered by this committee. On 5 October 1871 it was moved by Edward Jerningham Wakefield the member of Parliament for Christchurch City East that Parliament should establish a Māori affairs committee. I was flabbergasted to hear that name. Then I dipped into the research finding out that his father was Edward Gibbon Wakefield. This is a well-known name and an infamous one throughout the Māori world because that fella was a thieving bugger a thieving bugger who stole Māori land under the name of the New Zealand Company. On learning this bit of information I was quite emotionally distressed. I didn't know whether Edward Jerningham Wakefield would be the same I didn't know how close the apple had fallen to the tree. However for the sake of history we need to know the context around the establishment in law of the Native Affairs Committee.The New Zealand Company was headed up by Edward Gibbon Wakefield the father. Wakefield believed that Māori land should be sold to the Pākehā in the interests of making money for his company. The company strategy was for rich Pākehā to buy land to provide work for the working classes and for them to obtain work selling land in the future.The strange thing about these names like Wakefield and Tory—the latter was the name of the ship that brought them to this country—they have stayed hidden away on street signs all around Wellington and all around the country. This is something that is only skin deep to us all today because it has been hidden away since the time the Pākehā confiscated our lands. One of the stories about Edward Gibbon Wakefield was that he was in prison for three years when he was in England for abducting a girl; a 15-year-old. That's the sort of fella he was. So those are the circumstances under which the Native Affairs Committee was established.I followed some of the links on the Te Ara website. This was said about Edward the father—I should speak with an English accent—"Edward Gibbon Wakefield was known for his appetite for power and influence. As a child he was brought up under extreme habits of liberty. This lax environment fostered a love and aptitude for bending the will of others through obstinacy charm and fast talking." That came from New Zealand encyclopaedia.As for the son he became the first chairman of the Native Affairs Committee. I don't know if his heart was affected by the sins of his father. However it is known that in the early years of the Native Affairs Committee they were swamped by a high number of petitions at the time of and because of the constantly changing circumstances of the land wars all the problems that arose from the Treaty of Waitangi all those things. That is the reason the committee was overrun with petitions.Because of the wars and confiscation some tribes were left powerless. Land sale dealings under the Land Court were just theft due to the procedures and legislation regarding land. That's how it was in those days.However the name was changed to the Māori Affairs Committee. We owe this to the experience and skill of the great Sir Apirana Ngata from the East Coast from the great mountain that cannot be moved. Although I'm saying this to them we must acknowledge this attribute of ours because we members of Parliament are following in his footsteps. He is the exemplar.In 1926 the first Māori chairman was selected; that was Sir Apirana. Even though any Māori member of Parliament could have been selected since 1871 Apirana Ngata was the first. However things were different then.While I have been talking to some previous members I must acknowledge Metiria Turei and Marama Davidson who were both staunch members of the committee. On this side of the House I also acknowledge Jan Logie she is our tangata Tiriti. If the Pākehā did not support aspects of the Treaty we would be lost. Marama said to me that the difference in this committee is the collaborative work and the care for each other with the result that miracle we can open up a gateway. This committee is the gateway for our Māori world to enter into Parliament.When Marama Davidson was on the committee there was somewhat of a competition between Chester Borrows and Nuk Korako. One would bring a boil-up and the other muttonbird.However I must acknowledge the eagle of all eagles Paul Eagle because when it was his turn to arrange food he would bring crayfish. But I don't know whether he dived for them himself.Therefore Mr Speaker that's the different nature of this committee of ours because we follow Māori protocol with the kindness and respect of manaakitanga. We look at and focus on the Māori world. That's what that committee is like.I should finish with one of our proverbs. "The forest belongs to the bird who feasts on the miro berry; the world belongs to the bird who feasts on education." The bird who feasts on seafood they are a potential faithful member of the Māori Affairs Committee.Greetings Mr Speaker.]"